கேள்வி: டெரா ஆஸ்திராலிசு பற்றி தகவல் சொல்.
பதில்: டெரா ஆஸ்திராலிசு (''Terra Australis'', இலத்தீன்: ''தெற்கு நிலம்'') பண்டைக்காலத்தில் கருதுகோளாக முன்மொழியப்பட்ட கண்டம் ஆகும்; 15ஆவது முதல் 18ஆவது நூற்றாண்டு வரை இது நிலப்படங்களிலும் காட்டப்பட்டு வந்தது. நிலப்படங்களில் இந்த நிலப்பகுதி காட்டப்பட்டபோதும் எந்தவொரு நில அளவையும் மேற்கொள்ளப்பட்டதில்லை. வடக்கு அரைக்கோளம் உள்ள நிலப்பகுதிகளுக்கு சமனாக தெற்கு அரைக்கோளம் நிலப்பகுதி இருக்க வேண்டும் என்ற கருதுகோளின் அடிப்படையில் இது வரையப்பட்டது.John Noble Wilford: The Mapmakers, the Story of the Great Pioneers in Cartography from Antiquity to Space Age, p. 139, Vintage Books, Random House 1982, இத்தகைய நிலச் சமன்பாடு கருதுகோள் 5ஆம் நூற்றாண்டிலேயே ஆவணப்படுத்தப்பட்டு மாக்ரோபியசு வரைந்த நிலப்படங்களில் ''ஆஸ்திரேலியசு'' என்ற பெயர் சூட்டப்பட்டிருந்தது.Ambrosius Aurelius Theodosius Macrobius, [http://dx.doi.org/10.7891/e-manuscripta-16478 ''Zonenkarte'']. Retrieved 7 July 2014. 1800களின் துவக்கத்தில் பிரித்தானிய கடலோடி மேத்தியூ பிலிண்டர்சு ஆத்திரேலியாவிற்கு ''டெரா ஆஸ்டிராலிசின்'' பெயரைச் சூட்டி பரவலாக அறியச் செய்தார்; ஆத்திரேலியாவிற்குத் தெற்கே குறிப்பிட்டளவிலான நிலப்பகுதி "இருக்க வாய்ப்பில்லை" என்பது இவரது முன்மொழிவாக இருந்தது.Matthew Flinders, [http://www.slsa.sa.gov.au/encounter/collection/B12985211_259_3.htm ''A voyage to Terra Australis'' (Introduction)]. Retrieved 25 January 2013. 1814இல் வெளியான ''எ வாயேஜ் டூ டெரா ஆஸ்திராலிசு'' என்ற நூலில் பிலிண்டர்சு இதைக் குறிப்பிட்டுள்ளார். இதற்கு பல பத்தாண்டுகளுக்குப் பின்னரே தற்போது அந்தாட்டிக்கா எனப் பெயரிடப்பட்டுள்ள கண்டம் இருப்பது தெரிய வந்தது; ஆனால் அதற்குள் ஆஸ்திரேலியா என்ற பெயர் பரவி விட்டதால் அண்டார்ட்டிக்காவிற்குப் புதிய பெயர் சூட்ட வேண்டியதாயிற்று. File:Gerard De Jode, Universi Orbis seu Terreni Globi, 1578.png